Mun nimi on Pasi Takkinen
Mä oon Suomesta kotosin ja oon mukana Zeitgeist-liikkeessä
Joku vuos sitten joku mun ystävä tai tais olla työkaveri kerto mulle sellasesta
elokuvasta ku Zeitgeist
Mä kuulin sillon et siinä on kiinnostavaa poliittista kritiikkiä, ehkä näkökulmia
maailmanpolitiikasta ja se oli erittäin kiinnostavaa
Mä katoin sen ja se jäi tavallaan mun mieleen se asia
Siitä oli varmaan vuosia kun olin nähnyt ne elokuvat ja sitten mä jotain kautta
en ees muista mitä kautta mä kuulin et Suomessakin on porukkaa, tällainen Zeitgeist-chapter
Sit mä menin vaan johonki tapaamiseen, mä katoin netistä kun kaikki tieto on siellä esillä
Katoin millon siellä on tapaaminen ja
menin mukaan juttelemaan ja siel oli fiksuja tyyppejä, päästiin hyvin juttuun
Mä erotan vähän sen mikä on Zeitgeist-liike ja mikä on resurssipohjainen talous
Mun mielestä tää liike on hyvä siinä mielessä
että täs on kansainvälisesti paljon nuoria ihmisiä mukana, jotka ajattelee
asioista ja maailmasta aika eri tavoilla ja kriittisesti,
tähän, sanotaan 1900-luvun ajatteluun verrattuna
Kritiikkihän on aina tervetullutta ja pakollista
niin kuin historia on osoittanut, eri yhteiskunnallisissa tilanteissa
Mun mielestä Zeitgeist-liikkeen kritiikki, miten se saa etenkin nuoret ihmiset ajattelemaan,
se on tosi hyvä ja hieno ja tosi innostava juttu
Se on liikkeenä oikein hyvä, etenkin nuorille ihmisille, ja se vetoaa hyvin
Resurssipohjainen talous
se nyt on tietyllä tavalla yksinkertaisen määritelmänsä mukaan
se on ekologinen ja ekologisesti kestävä
sen takia, koska se pohjautuu resursseihin ja niiden määrään
ja se ei kuitenkaan ollut ensisijaisesti sellainen asia joka ensisijaisesti mua Zeitgeist-liikkeessä
innosti tai kiinnosti
mut se tuli siinä ohella ja sekin on hyvin perusteltu
ja toki moni tommonen ajatusmalli mikä pystytään suunnittelemaan a priori
ennen kuin se laitetaan käytäntöön
sen voi saada kuulostamaan tosi loogiselta ja hyvältä
ja se kieltämättä kuulostaa sille
ja ne periaatteet mitä se esittää yhteiskunnan
rakentamisesta ja tällaisista yhteiskunnan suuntaviivoista ne on tosi fiksun oloisia
kuten sanoin: mä en oo niin perehtyny siihen
et haluisin sen kummemmin lähteä esittelemään
mutta se mitä mä oon siitä kuullu niin kuulostaa kyllä täysin loogiselta
ja näyttää siltä että monet tämmöset suunnittelijat, insinöörit, ajattelijat ympäri maailmaa,
jotka funtsii näitä, että miten yhteiskunta pitäisi järjestää nin päättyy samantyyppisiin ratkaisuihin
niin kuin esimerkiksi kun me tehtiin tätä
Ajan Henki -elokuvaa Suomessa
niin todettiin esimerkiksi Eero Paloheimon ajattelun kestävästä yhteiskunnasta
ja niistä hyvinkin teknisiin ja pikkutarkkoihin yksityiskohtiin menevistä ratkaisuista
muistutti hyvin paljon esimerkiksi Jacques Frescon ja Venus Projectin ratkaisuja
eli siinä mielessä se näyttäs olevan yksi semmonen tietynlainen trendisuunta
joka vaan on oikea
Se oli kevät 2010
mä menin johonki Zeitgeist-tapaamiseen
mä näin siellä ihmisiä, juteltiin
muistaakseni sillon puhuttiin Yrjö Kallisesta
joku oli löytänyt jonku hyvän pätkän YLE:ltä
että se oli tosi innostavaa puhetta
Sitten joku kuukausi sen jälkeen
taisi olla siinä kesän jälkeen syksyllä
menin taas tapaamiseen juttelemaan ihmisten kanssa
ja sen jälkeen taisi olla Mauri, joka ehdotti, että
tehdäänkö jonkinlainen videoprojekti,
ei edes mikään ison tuotannon elokuva ja
sit me alettiin tehdä sitä itse Ajan Henki -leffaa
eli oikeestaan miten mä oon ollu tekemisissä Zeitgeist-liikkeen kanssa
on hyvin paljon keskittynyt ja on ollut tämä Ajan Henki -leffatuotanto
Se on ollut iso juttu ja se on vaatinut paljon aikaa
Noin muuten en oo paljon ollut mukana näissä muissa Zeitgeist-tapahtumissa
tai aiempina vuosina
Mä olin toista kertaa tapaamassa Zeitgeist-liikkeen ihmisiä
Se oli tapaaminen Kattohaikara-ravintolassa
tuolla Sörkän lähellä
ja sitten sen tapaamisen lopulla Mauri vaan ehdotti siinä
meitä oli muutama tyyppi
"Pitäskö tehä joku videoproduktio, joku pieni esittelypätkä tästä liikkeestä?"
Ja oikeestaan jo heti siinä samalla minuutilla
se asia alko karkaamaan lapasesta
Me alettiin jo suunnittelemaan:
Mitä jos me tehtäiskin pitempi leffa?
Mitä jos me tehtäiskiin tavallaan Suomen oma Zeitgeist-leffa?
Koska osa meistä oli jo ajatellu, että Suomessa on paljon tällaisia erilaisia ajattelijoita
ja asiantuntijoita, joita me ehkä haluttais haastatella tän asian tiimoilta.
Ja se oikeestaan lähti semmosesta pikkuehdotuksesta.
Me jo saman illan aikana alettiin ideoimaan sitä paljon pidemmälle.
Oikeestaan se koko muotti sille elokuvalle
se miten se lopulta tuli menemään
sen niin ku se perusteet hahmottu jo sillä yhel kertaa
Yks minkä mä ainaki muistan ku me mietittiin et ketä me haastateltas Ajan Henki -elokuvaan
niin tää Eero Paloheimo, joka on suomalainen insinööri ja ollut poliitikkona
ja suunnitellut ekokaupunkeja
Tavallaan muita kautta oli huomattu, että sen ajatukset
kestävistä yhteiskunnista ja kaupunkirakenteista ja tällaisista on hyvin paljon samanlaisia
kuin Venus Projectilla ja Jacques Frescolla
Sitä kautta me ajateltiin että me voitas ettii tällaisia vastaavia ajattelijoita
kun mitä Ajan Hengessä on
Sen jälkeen me alettiin miettii että kuka ois hyvä asiantuntija kritisoimaan talousjärjestelmiä
ja globaalia rahamarkkinataloutta
Siinäkin me sit keksittiin Heikki Patomäki, Helsingin Yliopiston professori
kansainvälisen politiikan professori, on kritisoinut paljon tätä, häntä mietittiin
Sit tämmösii ekologisia muun laisia näkökulmia
sitten tuli mieleen Tere Vadén, suomalainen filosofi, joka on pohtinut paljon tällaisia asioita
Ja Tere Vadén myös puhuu tämmösestä, mikä on maailmanpoliittisesti tärkeä asia niin tämä
öljyhuippu, Peak Oil, joka vaikuttaa moneen asiaan
Hän oli aikaisemmin puhunut siitä aiheesta.
Niin se tavallaan sitten muistutti, että "Ai niin, Tere on puhunut tästä aiheesta"
"Tää ois yks kiinnostava juttu kuulla osana tätä elokuvaa."
Sitten se kasvo tavallaan, että mitä muuta me halutaan kertoa
muun muassa nyt aika pinnalla ollut aihe ja
ihmisiä kiinnostava aihe
ja tärkeä aihe on tämä elintarvike, ruoka ja ihmisten terveys
niin Suomessa ylilääkäri Antti Heikkilä on paljon puhunut näistä asioista ja
se on ollut myös kiistanalainen puhuja,
koska hän esittää kritiikkiä lääketeollisuutta ja vallitsevia ravitsemusnäkemyksiä vastaan
Erittäin kiinnostava aihe
Hänet pyydettiin siihen mukaan
Sit me pyydettiin mukaan myös Esko Valtaoja,
Avaruus- ja tähtitieteiden professori,
joka on mielenkiintoinen ajattelija ja
osallistunut tosi aktiivisesti Suomessa yhteiskunnalliseen keskusteluun
Sillä on hyvin kiinnostavia tieteellisiä näkökulmia
myös tällaisia tulevaisuusvisioita ja pohdintoja
tosi kiinnostavista aiheista
Hänet pyydettiin mukaan
Sen lisäksi meil oli henkilöitä, jotka on mukana yhteiskunnallisessa keskustelussa
omalla tavallaan ja erittäin kiinnostavia, mutta jotka ei oo tieteellisiä auktoriteetteja
koska tottakai meidän lähtökohta on myös se, että
ei yhteiskunnallisissa asioissa ole kyse vain tietynlaisista tieteellisistä
yliopistollisista, akateemisista auktoriteeteista
vaan pitää olla myös toisenlaista näkökulmaa
Siellä on varmasti ihan yhtä paljon totuutta.
Muun muassa Rap-artisti Jonttia haastateltiin
joka on ottanut erittäin paljon kantaa
yhteiskunnallisiin asioihin
omassa musiikissaan
sodanvastaista sanomaa ja
kriittistä suhtautumista maailmanpoliittisiin tilanteisiin
Sitten muun muassa taiteilija Jani Tolin
Hän on taas omalta osaltaan hyvin perehtynyt
ravitsemuksellisiin, mielenterveydellisiin asioihin.
Erittäin mielenkiintoisia havaintoja ja hyvää argumentointia.
jopa osittain provosoiva ja nykynäkemykset kiistävää
mutta nimenomaan tällaista keskustelua tarvitaan siihen ohelle.
Sit meijän omasta porukasta, jotka oli myös tekemässä elokuvaa niin
Henry Brade oli Suomen Zeitgeist-liikkeen puolesta
kertoi ja esitteli resurssipohjaista taloutta yhdessä osiossa elokuvassa
Aikaisemmin Jacques Fresco oli ollut käymmässä Ruotsissa ja Vesa Rahkola oli ollut
häntä siellä kuvaamassa
Meillä oli erittäin hyvää ja tällaista
niin sanotusti uniikkia, ainutlaatuista
haastattelumateriaalia minkä Vesa oli tehnyt Frescosta
Sitten me saatiin siitä editoitua, sen kanssa, että meillä oli myös Henryn haastattelut
erittäin hyvä ja ainutkertainen osio resurssipohjaisesta taloudesta
joka sopi loistavasti meidän elokuvaan ja täydensi sitä näkemystä.
Kun me alettiin tekemään tätä elokuvaa niin
tietyssä mielessä esikuvana tai mallina oli
ne yhdysvaltalaiset Peter Josephin tekemät
Zeitgeist-elokuvat aikaisemmin
ja siltähän ei voi välttyä, että tällaisessa projektissa koko ajan verrataan sitä omaa elokuvaa
hänen tekemiin elokuviin.
Vertaillaan mm. sitä että mistä samoista teemoista me puhutaan, mistä eri teemoista puhutaan
minkä takia ylipäätään tarvitaan suomalainen Zeitgeist-liikkeen elokuva?
Yksi selvä syy siihen on se, että
Yhdysvalloista tulee niin paljon dokumenttielokuvia
yhteiskuntakriittisiä elokuvia ja tällaista
Se ei enää edes välttämättä vaikuta suomalaisiin
Sanotaan vaan: "Aha, se on taas tätä Yhdysvalloista tulevaa jotain hömpötystä"
"Yritetään innostaa taas ihmisiä"
Mutta kun se tehdään suomalaisille
suomalaiset tekee sen itse
siinä on suomalaisia asiantuntijoita mukana
kerrotaan selvällä suomenkielellä että nämä asiat koskevat Suomea ja suomalaistenkin
pitäisi olla näistä kiinnostuneita
niin me saatiin hyvin semmonen ainutlaatuinen elokuva tästä
Yksi aika iso teema
- se ei niinkään paljoa ollut elokuvassa esillä -
mutta merkittävä ja iso teema on tämä syntytieto mistä Tere Vadén puhui
Koska kun on seurannut sitä kritiikkiä mitä Zeitgeist-liike saa
niin se on aika helppoa ja yleistä todeta
että jos se perustuu tällaiselle Venus Projectille
niin sanotaan että Venus Project on teknokraattinen, utopistinen, ylioptimistinen teknologiafantasia
jos se perustuu tälle ja se voidaan osoittaa huonoksi visioksi, niin silloin koko hommalta menee pohja
Tämä syntytietojuttu tarjosi hyvän
rinnakkaisen näkökulman siitä
mitkä voisi olla hyviä ihmisyhteiskuntia
esimerkiksi Suomessa
tulevaisuuden kehityslinjoja
sen lisäksi tai sen rinnalla, että meillä on tämä Venus Project
niin tää syntytietojuttu ja tää tällainen alkuperäiskulttuureista
haettu juttu, ei se korvaa sitä tai
kilpaile sen kanssa, mutta se toimii hyvin siinä rinnalla,
ja on yksi sellainen uniikki juttu tässä meidän suomalaisessa elokuvassa
mistä mä oon tosi tyytyväinen et me saatiin se sisällytettyä tähän
greetings to Jasiek & Paulina!
Kocham was obu!
Ensinnäkin kun tätä elokuvaa lähdettiin tekemään
tai sen tekemisen aikana
me tekijät mietittiin että
tietenkin meillä on tässä loistava elokuva käsillä
mutta tällaisessa projektissa
siinä helposti tulee se kysymys että
onko tämä nyt vain meidän oma käsitys?
Tietenkin tämä on meidän mielestä loistava,
mutta eihän me oikeasti voitu tietää millaisen vastaanoton se tulee saamaan
Tottakai minäkin mietin että
jos on kulttileffoja tai mikä tahansa juttu mikä nousee tosi suosituksi yllättäen
voiko sellaista tehdä tarkotuksella vai onko se tavallaan aina sattumaa?
Minusta tuntui siltä, että kun teemme tarkoituksella jotain isoa ja meistä tuntuu siltä,
että siitä tulee jotain isoa,
niin ehkä se sitten floppaakin siihen,
että olemme olleet täysin väärässä
ja se ei herätä kiinnostusta
ja jos herättää niin korkeintaan kritiikin kautta
että se tultaisiin jotenkin tyrmäämään
Eli olin tavallaan toiveikas, mutta palautin itseni koko ajan maan pinnalle
ettei tästä kannata liikoja toivoa.
Mutta se näytti sille, että
jo siinä vaiheessa kun runko alkoi olla kasassa vuodenvaihteessa 2010-2011
ja mikä se leffa tulee olemaan ja jo ensinnäkin se, että se tulee valmistumaan
siis se, että pystymme uskottavasti käynnistämään sen projektin ja saattaa se loppuun
koska se tavallaan kasvoi koko ajan
isommaksi ja isommaksi
se vei enemmän resursseja ja enemmän meidän aikaa
vaati enemmän sitoutuneita, erittäin osaavia ihmisiä
niin välillä kyllä mietti, että okei tämä on tosi kunnianhimoinen, mutta saadanko
me tätä valmiiksi?
Sitten kun se alkoi näyttää siltä, että kyllä se valmistuu
ja aloitimme asettaa sille jonkinlaisia julkaisupäiviä
alettiin tiedottaa ihmisille
tehtiin trailereita
niin sosiaalisen median kautta tieto levisi siitä, ihmiset olivat erittäin kiinnostuneita
se tietynlainen odotusmomentti sitä kohtaan kasvoi
ja se jo siinä sen elokuvan loppusuoralla
alkoi jo rohkaista sitä, että ainakin vielä ihmisiä kiinnostaa
että jos me ollenkaan osataan tarjota sellaista
sisältöä mikä ollenkaan vastaa sitä ennakko-odotusta
niin sitten tämä tulee ehkä olemaankin jonkinlainen iso juttu
Sitten kun se tuli ulos
meillä oli siitä ensinnäkin yksi julkinen näytös heti samana iltana kun se saatiin valmiiksi
sosiaalifoorumissa, sinne tuli kiinnostuneita ihmisiä katsomaan paikan päälle
niin se oli kiva, sali oli käytännössä täynnä
mutta se osoittautui että siihen nettijulkaisuun verrattuna se oli tosi pientä
koska käsittääkseni tuhannet tai oliko jopa kymmenet tuhannet ihmiset katsoivat sen netin kautta
ensimmäisen vuorokauden aikana julkaisusta
eli se odotusmomentti oli todellinen ja ihmiset oikeasti odottivat sitä elokuvaa
katsoivat sen ja tieto levisi nopeasti
Käsittääkseni ei mennyt montaa viikkoa ja 100.000 ihmistä oli katsonut sen
Kyllähän ihmiset löysi sen sosiaalisen median kautta
ne ketkä osasi sitä odottaa ja kenellä on ystäviä, jotka tiesi tämän elokuvan niin sitä kautta
suusta suuhun ja tällaisia levityskanavia pitkin se tieto levisi
Meillähän ei ollut muita mainostusresursseja kuin tämä sosiaalinen media.
Koska ei meillä ollut mitään budjettia.
Ei meillä ollut rahallista budjettia käytännössä muuhun kuin maksaa tekijänoikeusmaksut.
Nekin oli pidettävä hyvin minimissään ja harkittava kuinka paljon meillä on vara ottaa siihen
materiaalia eli mainostuksen piti olla käytännössä ilmaista touhua.
Sitten ajattelimme, että yks juttu vois olla jos media noteeraisi tämän ja nostaisi esille ja
sanoisi, että nyt tulee tällainen suomalainen kiinnostava elokuva, pienen budjetin produktio
mutta oikeastaan siinä oli sellainen pieni pettymys
ei missään nimessä sellainen mikä ois pilannut sen koko vastaanoton,
mutta ehkä olisi odottanut, että kun kerta noin montaa ihmistä se kiinnostaa
niin jos se on trendi, joka alkaa kiinnostaa ihmisiä
niin silloinhan myös media nappaisi kiinni siitä
ja tarkastelisi ja pitäisi esillä sitä asiaa,
mutta sellaista ei oikein tapahtunut
Pieniä noteerauksia tuli jostain, että nyt on tullut tällainen elokuva
ja sekin varmaan senkin takia, että toimittaja on itse kuullut elokuvasta, mutta
ei siitä mitään mediailmiötä todellakaan tullut.
Oikeastaan ainoa mediajulkisuus tuli ennen tätä elokuvaa, joka ei sinällään liittynyt
elokuvaan vaan Zeitgeist-liikkeeseen Suomessa
niin Riku Nieminen, näyttelijä, joka nostettiin esille
että hän edustaa tätä liikettä
Kaikki maine on loistavaa ja hyvä, että saadaan liikettä esille, mutta
siinä media jotenkin vähän oudosti tai välinpitämättömästi
onnistui luomaan aika oudon kuvan
että se on jonkinlainen kultti
Sitä kautta tuli myös ilmi, että nyt tämä outo kultti on tekemässä jonkun elokuvan
Luulen, että loppujen lopuksi se kaikki oli vaan positiivista
Nuorisoliikkeenä ja globaalina liikkeenä
olen sitä mieltä, että
Zeitgeist-liike on oikealla asialla
ja se on sellainen, mistä monen on syytä olla kiinnostunut ja monet nuoret ihmiset
tulevat olemaan kiinnostuneita
Miten tämä maailma tulee muuttumaan lähivuosina,
uskon, että tämä liike tulee tarjoamaan hyviä avaimia ja ajattelukeinoja
tapoja ymmärtää tätä meidän nykymaailmaa ja nyky-yhteiskuntaa
ja sitä muutosta missä elämme.
Eli erittäin hyödyllinen, elinvoimainen liike.
Kaikkea tällaista positiivista siihen liittyy
ja uskon, että se tulee olemaan tärkeä ja hyödyllinen jatkossakin.
Ensinnäkin mitä nyt tulevaisuudesta voi sanoa niin, sehän on tosi vaikea teema, mutta
mun mielestä ja mun ajatteluun vetoavia ja tietyssä mielessä uskottavimpia näkemyksiä
siitä mitä tulee tapahtumaan niin
se ei tule olemaan sen tyyppinen muutos yhteiskunnassa, että me niin sanotusti
nykymallisesta yhteiskuntajärjestelmästä
tahdolla tai tällaisella ihmisten päättäväisyydellä yksin siirryttäisiin yhtään minnekään
vaan se näyttää sille, että täällä on käynnissä
tiettyjä proseseseja tässä maailmassa, jotka
tulee ajamaan meidät tiettyihin tilanteisiin
joihin ihmisten on reagoitava
niin kuin esimerkiksi ympäristökatastrofit
humanitääriset katastrofit
kaikki väestönkasvuun liittyvät asiat
öljyhuippu
kaikki nää asiat mitä nostettiin esiin Ajan Hengessä
niin se korostaa nimenomaan sitä, että
se muutos ei vain odota tekijäänsä
että se odottaa siellä, että joku alkaa sitä tekemään
vaan ne prosessit on käynnissä koko ajan
ja niin kuin monet ympäristöliikkeen piiristä ovat huomauttaneet
jo 60-luvulla, silloin kun ympäristöliike syntyi, olisi pitänyt alkaa tekemään näitä juttuja
Jacques Fresco käsittääkseni jo siihen aikaan puhui näistä asioista
Öljyhuippu nostettiin esille siihen aikaan
Ympäristötuho... monet asiat nostettiin esille
ja kuten sanoin niin mun mielestä uskottavimpia ajatuksia näistä on se, että
me aletaan olla aika myöhässä tässä asiassa
eli Venus Project sellaisenaan kun sitä parhaimmillaan voisi kuvailla
se on aika optimistinen minun mielestä
Että enemmän tällaiset skenaariot voisi olla uskottavia
missä luonto kurjistuu, köyhtyy, ekosysteemit ja ylipäätään tämä maapallon kattava ekosysteemi
häiriintyy jollain tavalla
ilmastonmuutos, lajien häviäminen, aavikoituminen
ja nämä asiat, myös ihmisyhteiskunnat
Kun yleensä esitetään tämä ajatus, että kun tulee kurjuutta ja niukkuutta
ja ihmisyhteiskunnat joutuu ongelmiin niin otetaan toisiamme kädestä kiinni
niin ymmärretään ne ongelmat ja parannetaan maailma
mutta moni on hyvin osoittanut sen, että enemmänkin kurjistuminen, ahtaus, resurssit joista joudutaan
kiistelemään, ne ei tuo sitä harmoniaa
vaan ne vie viimeisenkin mahdollisuuden siltä.
Ne aiheuttavat lisää sotia, etnisiä jännitteitä.
Ennen vakaat yhteiskunnat, jotka saattoivat elää vauraudessa, kun ne kohtaavat niukkuuden
ajan ne muuttuvat epävakaiksi ja hajoavat käytännössä
eli tällaiset suuret ihmiskeskittymät mitkä ovat aikaisemmin olleet hyvin
organisoituja ja moderneja,
esimerkiksi länsimaiset yhteiskunnat
ne menettävät kykynsä pysyä organisoituina
ja käytännössä se järjestelmä romahtaa
Silloin ne ihmiset ovat vain ihmisiä, jotka
järjestäytyvät miten järjestäytyvät.
Tuskin kaikki alkavat tekemään niin sanottuja fiksuja asioita ja jopa
tällaiset asiat kuin terveydenhuolto ja elintarvikehuolto
mistä olemme kaikki riippuvaisia,
jotka on nykyisin tosi keskitettyjä
niin siitä voi tulla todella pahoja ongelmia ihmisten välille.
Sen takia näkisin, että se transitio tai muutos, joka tähän maailmaan tulee, niin se tulee olemaan
aika synkkä, että melkein voisi nostaa esille vaikka jotain tällaisia post-apokalyptisiä ajatuksia
Onhan tällaista elokuva-genreä Yhdysvalloissa, niin kuin jotain Mad Maxiä ja muuta,
missä ihmiset tavallaan repii raunioista sen minkä saa irti ja koittaa pärjätä
pienissä porukoissa ja tyyliin sotii keskenään.
Jostain syystä olen viime aikoina saanut sen käsityksen, että kenties tämä tulee
olemaan se todennäköisin vaihtoehto.
Oletetaan, että se ei romahda. Mutta siitäkin huolimatta voi tulla uudenlaisia haasteita.
Esimerkiksi jotkut näkevät että tällaiset
globalisaatioprojektit, vaikka niistä puhuttaisiin tosi positiiviseen sävyyn ja se on saatu myytyä
länsimaisille ihmisille tosi positiivisena projektina, mitä me halutaan viedä eteenpäin
mutta näyttää siltä, ettei se pysty täyttämään
kaikkia sen lupauksia
eli se ei pysty täyttämään tällaisia asioita kuin tasa-arvolupaus,
oikeudenmukaisuutta, ihmisarvoa
ekologista kestävyyttä
vaan enemmänkin näyttää siltä, että globalisaatio
ei ideana, vaan miten se on nykyisellään toteutunut
se on enemmänkin tällainen vapaan markkinatalouden troijan hevonen
millä se myydään se asia ja siitä tulee
niin kuin suomalainen kulttuuriantropologi Matti Sarmela on aavistellut mihin nämä trendit johtavat
niin tällaisesta globaalista ympäristöajattelusta
tulee niin sanottu "seuraava lähetyskäsky"
länsimaiselle yhteiskunnalle
eli siinä missä nykyään ajattelemme, että meidän oikeutus vallankäyttöön ja siihen
miten vaikutamme muihin maailman maihin
lähtee siitä, että viemme demokratiaa
viedään terveydenhuoltoa
viedään tasa-arvoa
viedään hyvää teknologiaa esimerkiksi
mutta tämä Sarmelan ajattelu on osittain sellaista,
että näiden lisäksi tai näiden ohi jopa kiilaa tällainen
ekologisuuden lähetyskäsky
eli mitkä tunnetaan nykyisin länsimaina
puuttuvat globaaleihin asioihin ja alkavat vaikuttaa globaaliin maailman sen takia,
että he pitävät ekologisen järjestyksen yllä ja
mun mielestä sekään ei oo kovin positiivinen maailmankuva